ZEN คาดกำไรปีนี้โต 39% โบรกฯชี้เป้า 16.5 บาท ราคาหุ้นมี upside 13% แนะซื้อ
ZEN คาดกำไรปีนี้โต 39% โบรกฯชี้เป้า 16.5 บาท ราคาหุ้นมี upside 13% แนะซื้อ
8 มี.ค. 2562

 บล.ฟินันเซีย ไซรัส ระบุในบทวิเคราะห์วันนี้(8 มี.ค.62) ว่า บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ประชุมวานนี้(7มี.ค.)โทนกลางๆ ตั้งเป้าเปิดสาขาใหม่ปีนี้ 123 สาขา เป็นร้านตัวเอง 36 สาขาและ Franchise 87 สาขา ดูเชิงรุกมมากขึ้นเพราะปี 2018 เปิดเพียง 26 สาขา สิ้นปีมี 255 สาขา สาขาที่เปิดใหม่ปีนี้ส่วนใหญ่เป็นสาขาเล็กราว 50% ของแผนจะเป็น “เขียง” ร้านอาหารตามสั่งในปั้มน้ำมัน
โดยตั้งเป้ารายได้รวมปีนี้โต 15-20% ล่าสุด SSSG 1QTD ยังลบเล็กน้อยในเดือน ม.ค. เพราะเจอเรื่องฝุ่น ส่วน ก.พ. กลับมาทรงตัว คาดกำไรปีนี้โต 38.8% และคงราคาเป้าหมายที่ 16.5 บาท ราคาหุ้นปรับลงจนมี upside กว้างขึ้นเป็น 13% จึงปรับคำแนะนำขึ้นเป็นซื้อ